רקוויאם לחלום (סרט)

רקוויאם לחלום (באנגלית: Requiem for a Dream) הוא סרט דרמה אמריקאי עצמאי משנת 2000 בבימויו של דארן ארונופסקי ובכיכובם של ג'ניפר קונלי, ג'ארד לטו, מרלון ויינס ואלן בורסטין. בורסטין הייתה מועמדת לפרס אוסקר לשחקנית הטובה ביותר עבור הופעתה בסרט זה. בסרט מתוארות צורות שונות של התמכרות ושקיעה באשליות שבעקבותיהן הדמויות בסרט מאושרות בשלב הראשוני כבתוך חלום - הסרט מתמקד מצד אחד בחוויות המרוממות ומצד שני בחוויות הקשות ביותר שגוררים מעשים אלה וגורמים ל"מות חלום", בשל המציאות. השקיעה בעולם לא-ריאלי ובהתמכרות מובילה את הדמויות למאסר בתוך עולם מטריף־דעת, הזוי, מייאש ופזיז, שלימים יפגוש את המציאות בצורה מחרידה. הסרט נחשב קשה לצפייה ודורג כסיווג צפייה NC-17 שהוא הגבוה ביותר. הסרט הוקרן בפסטיבל הקולנוע בקאן בשנת 2000, אך לא זכה. שנים ספורות לאחר יציאתו לאקרנים, הפך לסרט פולחן. לסרט שני קווי עלילה עיקריים: סיפורה של אישה מבוגרת ובודדה שנוטלת באובססיביות כדורים כנגד השמנה (אמפטמין) – וסיפורו של בנה וחבריו שלהם שאיפות להתעשר מסמים קשים, אליהם הם מתמכרים עד אובדן הנפש. כל אחד מהגיבורים מנסה לבנות לעצמו עולם אוטופי ואידיאלי תוך הסתמכות על הסם, גורם שבסופו של דבר מוביל לשבירת חלומם. בבסיס הסרט - שלוש אנלוגיות מרכזיות – קיץ, סתיו וחורף המשקפים את שאיפותיהם ורצונותיהם של כל אחד מהגיבורים. על אף שהנושא הראשי בסרט הוא ההתמכרות לסם, התכנים שהבמאי רצה להעביר לצופיו נראים שונים בתכלית. כל אחת מהדמויות מחפשת את הבריחה מהחיים הרגילים והמלנכוליים שלה. שרה, אימו של הארי, אישה זקנה שהתאלמנה לא מכבר מבעלה, חיה בדירה עלובה בבית דירות שהחיים של כל דייריו דומים לחייה: גלמודים ועצובים כשהדלק היחיד שמניע אותם הוא הזיכרונות המעטים. התמכרותה של שרה לסמים החלה כאשר היא קיבלה שיחת טלפון מנציג חברה המאתרת משתתפים לתוכנית טלוויזיה פופולרית המודיע לה שהיא נבחרה להשתתף בתוכנית. שרה מתכננת ללבוש את השמלה האדומה שלה, אותה לבשה לטקס סיום התיכון של הארי. כאשר היא מודדת את השמלה מסתבר לה שהיא אינה במידתה עוד. שרה מתחילה דיאטה כדי לרזות, אך אינה מתמידה בה ובעצת חברתה רוזי, היא פונה לרופא לעזרה. הרופא נותן לה כדורי הרזיה מסוג אמפטמין, שבנוסף לדיכוי התיאבון, גורם גם להשפעה ממריצה. שרה אסירת תודה לבנה אחרי שהוא קונה לה טלוויזיה חדשה מכספי סחר הסמים. מדבריו המבולבלים של הארי מבינה שרה שהוא איש הפצה מצליח ואף מאמינה שבקרוב עשויה היא לראות את נכדה הראשון מחברתו העשירה של בנה. שרה מפגינה סממנים של התמכרות לסמים והארי המנוסה בשימוש בסמים מבין שאמו מכורה ומפציר בה להפסיק ליטול את כדורי ההרזיה. שרה נהנת מהשפעות הכדורים. ההזדמנות להופיע בטלוויזיה מפיחה בה חיים ונותנת לה סיבה לקום בבוקר ולחייך. בדומה לשרה, גם הדמויות האחרות, הארי וחבריו, מוצאים את המפלט הכלכלי והנפשי בשימוש בסם. מה שמתחיל מניסיון להתעשרות מהירה במכירת סמים, הופך להתמכרות כבדה של השלושה למציאות מדומה, הזויה ומטריפת דעת. הצורך בסם הופך למרכז חייהם של כל אחת מהדמויות הצעירות, דבר שלבסוף גורר משמעויות טראגיות להחריד. הארי בסוף הסרט חולם שהוא רואה את אהובתו, מריון, במקום יפה ליד הים, אך כאשר הוא רץ לכיוונה היא נעלמת והוא נופל - ומתעורר למציאות בה הוא לבד בבית חולים, ידו נכרתה לאחר זיהום שנגרם עקב הזרקת הסמים. במקביל, מריון מספקת שרותי זנות בתמורה לסמים. שרה נמצאת בבית חולים פסיכיאטרי אחרי טיפולים קשים מאוד. מצבה קשה. היא הוזה שהיא זכתה במשחק הטלוויזיוני ולתשואות הקהל נפגשת שם עם הארי מתחבקת איתו, ובחלומה הוא מאורס ואיש עסקים מצליח. הניגוד בין המציאות לחלום יוצר את ההרגשה של "רקוויאם לחלום". אובדן: בסוף הסרט חווים הגיבורים הראשיים אובדן: הארי מאבד את זרועו; טיירון מאבד את החופש; שרה מאבדת את שפיותה ומריון מאבדת את נפשה. חזרה לילדות: בסוף הסרט שוכבים הגיבורים בתנוחה עוברית. פער בין חלום למציאות: חלומו של הארי מתנפץ ובסופו הוא לא מתאחד עם מריון, אלא נופל ומתרסק; טיירון נשאר בכלא; שרה הוזה בסוף הסרט שהמציאות מוצלחת, בעוד שהצופים רואים עד כמה היא עגומה; מריון שוכבת בביתה לאחר שהשתתפה באורגיה רבת צופים וקיבלה תשלום בסמים. האם המבוגרת, שרה (מגולמת בידי אלן בורסטין), שעיקר חייה מתרכזים בטלוויזיה, ובייחוד בשעשועון בשם "יש לנו זוכה!". היא מקבלת הזמנה להופיע בשעשועון ובניסיון נואש להרזות (ולהצליח ללבוש שמלה אותה לבשה בצעירותה) היא מתמכרת למדכאי תיאבון שמדרדרים אותה בצורה הדרגתית למצב פסיכוטי, דבר שמוביל לבסוף לאשפוזה בבית חולים לחולי נפש. בנה של שרה, הארי (ג'ארד לטו) וחברו טיירון (מרלון ויינס), מנסים להרוויח הון מהיר באמצעות סחר בסמים, אך במהרה נפסקים מקורות הסמים וכספם אוזל לאחר שצרכו מהסם בעצמם והתמכרו אליו. התמכרותם מובילה להידרדרותם לעולם של פשע ואובדן, כאשר בסוף הסרט מאבד הארי את ידו בעקבות נמק שהתפשט בה לאחר שהזדהמה בשל הזרקת סמים וטיירון נשלח למעצר. חברתו של הארי, מריון (ג'ניפר קונלי), גם היא מתמכרת לסם, ומתדרדרת לזנות בניסיון לחפות על הפסדיו של הארי ולממן לעצמה את השימוש בסם. מר רבינוביץ' (מארק מרגוליס) "רקוויאם לחלום", במסד הנתונים הקולנועיים IMDb (באנגלית) "רקוויאם לחלום", באתר נטפליקס "רקוויאם לחלום", באתר AllMovie (באנגלית) "רקוויאם לחלום", באתר Rotten Tomatoes (באנגלית) "רקוויאם לחלום", באתר Box Office Mojo (באנגלית) "רקוויאם לחלום", באתר Metacritic (באנגלית) "רקוויאם לחלום", באתר אידיבי "רקוויאם לחלום", תסריט הסרט באתר Scripts.com (באנגלית) "רקוויאם לחלום", באתר Hulu סרטים (באנגלית) "רקוויאם לחלום", במסד הנתונים הקולנועיים KinoPoisk (ברוסית) ביקורת על הסרט באתר "עין הדג" "Festival de Cannes: Requiem for a Dream". festival-cannes.com. נבדק ב-2009-10-17. אמפטמין כבר אינו משמש לטיפול בהשמנה בדור זה וישנן תרופות אחרות. על כן אין להסיק מהסרט שכל טיפול תרופתי בהשמנה הוא הרסני.